# Úradný vestník C 204A/8. j

| | ISSN 1977-1037 |
| --- | --- |
| Úradný vestník
  Európskej únie | C 204A |
| | |
| Slovenské vydanie | Informácie a oznámenia | Zväzok 598. júna 2016 |

ISSN 1977-1037

Úradný vestník

Európskej únie

C 204A

Slovenské vydanie

Informácie a oznámenia

Zväzok 598. júna 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Úrad Európskej únie pre duševné vlastníctvo |
| 2016/C 204A/01 | Oznámenie o voľnom pracovnom mieste — VEXT/16/120/AD 13/BOA_Chairperson | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Úrad Európskej únie pre duševné vlastníctvo

2016/C 204A/01

Oznámenie o voľnom pracovnom mieste — VEXT/16/120/AD 13/BOA_Chairperson

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Úrad Európskej únie pre duševné vlastníctvo

| 8.6.2016 | SK | Úradný vestník Európskej únie | CA 204/1 |
| --- | --- | --- | --- |

8.6.2016

SK

Úradný vestník Európskej únie

CA 204/1

---

OZNÁMENIE O VOĽNOM PRACOVNOM MIESTE

VEXT/16/120/AD 13/BOA_Chairperson

(2016/C 204 A/01)

Úrad Európskej únie pre duševné vlastníctvo (EUIPO) (ďalej len „úrad“) hľadá uchádzačov na obsadenie pracovného miesta predsedu odvolacieho senátu.

| Funkcia | PREDSEDA ODVOLACIEHO SENÁTU |
| --- | --- |
| Funkčná skupina a platová trieda | AD 13 |
| Druh pracovnej zmluvy | Dočasný zamestnanec |
| Referencia | VEXT/16/120/AD 13/BOA_Chairperson |
| Dátum uzávierky na podávanie žiadostí | 20. júla 2016, 24.00 h času v Alicante (SEČ) |
| Miesto zamestnania | Alicante, ŠPANIELSKO |
| Predpokladaný dátum nástupu do zamestnania | 1. marca 2017 |

Funkcia

PREDSEDA ODVOLACIEHO SENÁTU

Funkčná skupina a platová trieda

AD 13

Druh pracovnej zmluvy

Dočasný zamestnanec

Referencia

VEXT/16/120/AD 13/BOA_Chairperson

Dátum uzávierky na podávanie žiadostí

20. júla 2016, 24.00 h času v Alicante (SEČ)

Miesto zamestnania

Alicante, ŠPANIELSKO

Predpokladaný dátum nástupu do zamestnania

1. marca 2017

1.   ZÁKLADNÉ INFORMÁCIE

Úrad bol zriadený nariadením Rady (ES) č. 40/94 z 20. decembra 1993 (teraz nariadenie Rady (ES) č. 207/2009 zmenené nariadením Európskeho parlamentu a Rady (EÚ) 2015/2424 zo 16. decembra 2015). Úrad má sídlo v Alicante v Španielsku.

Úrad, ktorý je agentúrou Európskej únie, má právnu subjektivitu, finančnú a správnu autonómiu a zodpovedá za správu systémov ochranných známok a dizajnov EÚ. Ochranné známky a dizajny EÚ, ktoré sú zapísané úradom, majú účinky na celom území Európskej únie. Úrad úzko spolupracuje aj s vnútroštátnymi úradmi pre ochranu duševného vlastníctva v členských štátoch EÚ, s medzinárodnými organizáciami a Európskou komisiou na celom rade otázok vrátane boja proti falšovaniu, ktoré ovplyvňujú majiteľov a používateľov práv duševného vlastníctva, a napomáha zaisťovať efektívnejšie presadzovanie práv.

Od začiatku fungovania v roku 1996 bolo v úrade zapísaných viac ako 1 300 000 ochranných známok EÚ. Úrad pôsobí súbežne s vnútroštátnymi úradmi pre duševné vlastníctvo. V roku 2015 bolo podaných 130 398 prihlášok ochranných známok EÚ a 22 608 prihlášok na zápis dizajnu Spoločenstva (86 145 dizajnov). Rozpočet úradu na rok 2016 predstavuje približne 447 mil. EUR a počet pracovných miest sa pohybuje okolo 827.

Napriek tomu, že odvolacie senáty sú začlenené do systémov správy a riadenia úradu, podľa nariadenia boli zriadené ako samostatne riadené oddelenie úradu na poskytovanie nezávislého preskúmania rozhodnutí úradu s tým, že je možné podať ďalšie odvolania na európske súdy v Luxemburgu.

Odvolacie senáty v súčasnosti pozostávajú z jedného predsedu odvolacích senátov, troch predsedov senátov a pätnástich členov, ktorým pomáhajú zamestnanci s právnickým vzdelaním a administratívni zamestnanci. Približne 100 osôb pracuje v odvolacích senátoch vrátane registra a útvaru znalostnej a informačnej podpory.

Členovia odvolacích senátov skúmajú jednotlivé prípady a pripravujú rozhodnutia o odvolaniach proti rozhodnutiam v prvostupňovom konaní úradu (o preskúmaní ochranných známok alebo dizajnov, námietkach, výmaze a neplatnosti dizajnu). Rozhodnutia odvolacích senátov prijímajú senáty zložené z predsedu a dvoch členov, pričom najmenej dvaja z tejto trojice musia mať právnické vzdelanie. V určitých konkrétnych prípadoch prijíma rozhodnutia rozšírený senát alebo jeden člen, ktorý musí mať právnické vzdelanie.

V roku 2015 bolo podaných 2 611 odvolaní a vydaných 2 911 rozhodnutí. Celkovú zodpovednosť za priebeh pracovnej činnosti a záležitosti týkajúce sa riadenia nesie predseda odvolacích senátov.

Jazykmi úradu sú angličtina, francúzština, nemčina, taliančina a španielčina. V približne 66 % všetkých konaní bola rokovacím jazykom angličtina, potom nemčina (19 %), španielčina (5 %), francúzština (4 %), taliančina (3 %) a ostatné úradné jazyky EÚ (3 %).

2.   POVINNOSTI

Od úspešného uchádzača sa očakáva, že:

| — | bude v primeraných lehotách a kolegiálnym spôsobom rozhodovať o veľkom počte prípadov so zreteľom na ciele, ktoré vymedzil predseda odvolacích senátov; |
| --- | --- |

—

bude v primeraných lehotách a kolegiálnym spôsobom rozhodovať o veľkom počte prípadov so zreteľom na ciele, ktoré vymedzil predseda odvolacích senátov;

| — | pripraví približne 650 návrhov rozhodnutí ročne a usmerní prácu senátu tak, aby prispel k rozvoju jednotnej judikatúry a účinne vykonával svoju činnosť v súvislosti s prípadmi, ktoré senáty riešia; |
| --- | --- |

—

pripraví približne 650 návrhov rozhodnutí ročne a usmerní prácu senátu tak, aby prispel k rozvoju jednotnej judikatúry a účinne vykonával svoju činnosť v súvislosti s prípadmi, ktoré senáty riešia;

| — | bude sa zúčastňovať na zasadnutiach rozšíreného senátu a orgánu odvolacích senátov, ktorý zodpovedá za ustanovenie pravidiel a organizovanie práce senátov; |
| --- | --- |

—

bude sa zúčastňovať na zasadnutiach rozšíreného senátu a orgánu odvolacích senátov, ktorý zodpovedá za ustanovenie pravidiel a organizovanie práce senátov;

| — | určí zloženie senátu pre každé odvolanie a určí člena svojho senátu alebo seba samého za spravodajcu; |
| --- | --- |

—

určí zloženie senátu pre každé odvolanie a určí člena svojho senátu alebo seba samého za spravodajcu;

| — | v spolupráci s predsedom odvolacích senátov a pod jeho dohľadom bude riadiť každodennú prácu senátu. |
| --- | --- |

—

v spolupráci s predsedom odvolacích senátov a pod jeho dohľadom bude riadiť každodennú prácu senátu.

Pri plnení povinností predsedovi senátu pomáhajú právni asistenti a administratívni zamestnanci.

3.   KVALIFIKÁCIA A POŽADOVANÁ PRAX

Aby sa uchádzač mohol zúčastniť na tomto výberovom konaní, musí do dátumu uzávierky na podávanie prihlášok splniť všetky ďalej uvedené podmienky:

Všeobecné podmienky

| — | musí byť štátnym príslušníkom jedného z členských štátov Európskej únie; |
| --- | --- |

—

musí byť štátnym príslušníkom jedného z členských štátov Európskej únie;

| — | nesmie byť odsúdený za trestný čin ani uznaný vinným z trestného činu; |
| --- | --- |

—

nesmie byť odsúdený za trestný čin ani uznaný vinným z trestného činu;

| — | musí mať splnené všetky povinnosti uložené právnymi predpismi o vojenskej službe; |
| --- | --- |

—

musí mať splnené všetky povinnosti uložené právnymi predpismi o vojenskej službe;

| — | byť fyzicky spôsobilý na vykonávanie povinností a |
| --- | --- |

—

byť fyzicky spôsobilý na vykonávanie povinností a

| — | schopný dokončiť päťročný výkon funkcie pred dosiahnutím dôchodkového veku, t. j. do konca mesiaca, v ktorom dovŕši vek 66 rokov. |
| --- | --- |

—

schopný dokončiť päťročný výkon funkcie pred dosiahnutím dôchodkového veku, t. j. do konca mesiaca, v ktorom dovŕši vek 66 rokov.

Vzdelanie

| — | Mať úroveň vzdelania zodpovedajúcu ukončenému vysokoškolskému štúdiu osvedčenému diplomom, keď je obvyklá dĺžka vysokoškolského štúdia štyri roky alebo viac;
  ALEBO |
| --- | --- |

—

Mať úroveň vzdelania zodpovedajúcu ukončenému vysokoškolskému štúdiu osvedčenému diplomom, keď je obvyklá dĺžka vysokoškolského štúdia štyri roky alebo viac;

ALEBO

| — | ukončenému vysokoškolskému štúdiu osvedčenému diplomom a najmenej jednoročnej odbornej praxi, keď je obvyklá dĺžka vysokoškolského štúdia aspoň tri roky. |
| --- | --- |

—

ukončenému vysokoškolskému štúdiu osvedčenému diplomom a najmenej jednoročnej odbornej praxi, keď je obvyklá dĺžka vysokoškolského štúdia aspoň tri roky.

Odborná prax

Do dátumu uzávierky na podávanie prihlášok musí mať uchádzač najmenej 15 rokov (v prípade trojročného štúdia 16 rokov) odbornej praxe, ktorá svojou povahou a úrovňou zodpovedá budúcim povinnostiam a ktorá bola získaná po dátume dosiahnutia príslušnej kvalifikácie. Najmenej desať z týchto 15 rokov odbornej praxe musí byť absolvovaných v odbore duševného vlastníctva a z toho najmenej štyri roky v oblasti ochranných známok a/alebo dizajnov.

Jazykové zručnosti

| — | Dôkladná znalosť jedného z úradných jazykov Európskej únie; |
| --- | --- |

—

Dôkladná znalosť jedného z úradných jazykov Európskej únie;

| — | dostatočná znalosť druhého úradného jazyka Európskej únie v rozsahu nevyhnutnom na plnenie povinností. |
| --- | --- |

—

dostatočná znalosť druhého úradného jazyka Európskej únie v rozsahu nevyhnutnom na plnenie povinností.

Jedným z týchto jazykov musí byť niektorý z piatich pracovných jazykov úradu, a to: angličtina (EN), francúzština (FR), nemčina (DE), španielčina (ES) alebo taliančina (IT).

4.   VÝHODY

Aby sa na pohovor vybrali najkvalifikovanejší uchádzači, za výhodu sa bude považovať splnenie týchto kritérií:

| — | ukončené vysokoškolské alebo postgraduálne právnické vzdelanie, |
| --- | --- |

—

ukončené vysokoškolské alebo postgraduálne právnické vzdelanie,

| — | odborná prax v oblasti jurisdikčných alebo rovnocenných činností, |
| --- | --- |

—

odborná prax v oblasti jurisdikčných alebo rovnocenných činností,

| — | riadiaca prax alebo prax v koordinácií tímov, |
| --- | --- |

—

riadiaca prax alebo prax v koordinácií tímov,

| — | schopnosť pracovať vo viacjazyčnom prostredí, |
| --- | --- |

—

schopnosť pracovať vo viacjazyčnom prostredí,

| — | odborná prax z práce v inom ako v materinskom jazyku uchádzača, |
| --- | --- |

—

odborná prax z práce v inom ako v materinskom jazyku uchádzača,

| — | dôkladná znalosť anglického a/alebo nemeckého jazyka. |
| --- | --- |

—

dôkladná znalosť anglického a/alebo nemeckého jazyka.

5.   PODMIENKY ZAMESTNANIA

Na základe návrhu správnej rady úradu Rada Európskej únie vymenuje úspešného uchádzača na päťročné funkčné obdobie. Toto obdobie môže byť obnovené na ďalších päť rokov alebo do dosiahnutia dôchodkového veku, ak sa tento vek dosiahne počas nového funkčného obdobia.

Vymenovanému uchádzačovi bude ponúknutá pracovná zmluva na miesto dočasného zamestnanca v kategórii AD a platovej triede 13 v súlade s článkom 2 písm. a) Podmienok zamestnávania ostatných zamestnancov Európskej únie.

Základný mesačný plat zodpovedajúci prvému stupňu tejto triedy je 12 057,21 EUR (1. júla 2015). V závislosti od osobnej situácie sa poskytuje príspevok na presťahovanie, rodinné prídavky, príspevky na cestovné a usídlenie, ako aj príspevky na úrazové, zdravotné a dôchodkové poistenie. Plat podlieha európskej dani, a preto nepodlieha žiadnemu vnútroštátnemu zdaneniu. Ďalšie zrážky, ktoré sa uplatňujú, sú ustanovené v Podmienkach zamestnávania ostatných zamestnancov Európskej únie. Nezaopatrené deti môžu bezplatne navštevovať Európsku školu v Alicante.

Na návrh predsedu odvolacích senátov môže správna rada úradu prehodnotiť platové zaradenie každého predsedu odvolacieho senátu, ktorý bol vymenovaný do funkcie na základe tohto výberového konania a ktorého funkčné obdobie sa obnovuje na ďalších päť rokov v súlade s ustanovením článku 136 ods. 3 nariadenia (EÚ) 2015/2424, a preradiť ho do kategórie AD triedy 14 na základe jeho predchádzajúcej praxe a výkonnosti vo funkcii predsedu odvolacieho senátu.

Pracovný pomer sa skončí buď uplynutím funkčného obdobia, alebo na žiadosť vymenovaného uchádzača po uplynutí trojmesačnej výpovednej lehoty bez toho, aby boli dotknuté hore uvedené podmienky zamestnávania.

Podľa článku 136 nariadenia o ochranných známkach EÚ sú predsedovia odvolacích senátov nezávislí. Pri svojom rozhodovaní nie sú viazaní žiadnymi pokynmi. Členovia odvolacích senátov sa v plnej miere venujú vykonávaniu svojich povinností a nesmú sa riadiť žiadnymi osobnými alebo vnútroštátnymi záujmami, ani žiadnymi vonkajšími vplyvmi akéhokoľvek druhu. Nesmú byť odvolaní z funkcie, pokiaľ neexistujú vážne dôvody na takéto odvolanie a pokiaľ o tom nerozhodne Súdny dvor v súlade s postupom uvedeným v článku 136 ods. 6 nariadenia o ochranných známkach EÚ.

6.   AKO TREBA PODAŤ ŽIADOSŤ

Žiadosti posielajte prednostne e-mailom na túto e-mailovú adresu:

MBBCSecretariat@euipo.europa.eu

a to prostredníctvom formulára žiadosti, ktorý je v dispozícii na webovom sídle úradu:

https://euipo.europa.eu/ohimportal/sk/vacancies

Žiadosti doručované kuriérskou službou posielajte na adresu:

| Predseda správnej rady |
| --- |
| EUIPO – Úrad Európskej únie pre duševné vlastníctvo |
| Avenida de Europa, 4 |
| E-03008 Alicante |
| ŠPANIELSKO/SPAIN |

Predseda správnej rady

EUIPO – Úrad Európskej únie pre duševné vlastníctvo

Avenida de Europa, 4

E-03008 Alicante

ŠPANIELSKO/SPAIN

Žiadosti musia byť doručené pred polnocou 20. júla 2016.

Pripomíname, že v žiadosti je potrebné riadne vyplniť všetky časti. Na neúplné žiadosti (napríklad s poznámkou typu „pozri priložený životopis alebo motivačný list“) sa nebude prihliadať.

Uchádzači, ktorí budú pozvaní na pohovor (pozri výberové konanie uvedené ďalej), musia do dátumu pohovoru predložiť príslušné doklady týkajúce sa stanovených základných požiadaviek, ďalšej kvalifikácie a praxe, ktoré uviedli v žiadosti, a to:

| — | kópiu preukazu totožnosti (pasu alebo občianskeho preukazu); |
| --- | --- |

—

kópiu preukazu totožnosti (pasu alebo občianskeho preukazu);

| — | kópie diplomov; |
| --- | --- |

—

kópie diplomov;

| — | kópie osvedčení súvisiacich s odbornou praxou podľa bodu 3. |
| --- | --- |

—

kópie osvedčení súvisiacich s odbornou praxou podľa bodu 3.

Iné dokumenty, najmä životopisy, nebudú zohľadnené. Je potrebné pripomenúť, že na kvalifikáciu alebo odbornú prax, ktoré uchádzači nedoložia príslušnými dokladmi, napr. kópiami diplomov alebo potvrdení o zamestnaní, sa neprihliadne, čo môže mať za následok zamietnutie žiadosti.

7.   VÝBEROVÉ KONANIE

Výberové konanie sa uskutoční pod dohľadom správnej rady úradu. Prípravný podvýbor, ktorý vymenuje správna rada, vykoná predbežné vyhodnotenie žiadostí a pohovory s najlepšie vyhodnotenými uchádzačmi. Správna rada potom rozhodne o užšom výbere, ktorý predloží Rade Európskej únie na konečné rozhodnutie.

Pohovory sa uskutočnia v Alicante. Pozvaní uchádzači budú včas informovaní o presnom dátume a čase pohovoru. Pohovor sa uskutoční v jednom z jazykov úradu (EN, DE, ES, FR, IT), inom ako je materinský jazyk uchádzača uvedený vo formulári žiadosti.

8.   ROVNAKÉ PRÍLEŽITOSTI

Úrad uplatňuje politiku rovnakých príležitostí a prijíma žiadosti bez ohľadu na pohlavie, rasu, farbu pleti, etnický alebo sociálny pôvod, genetické vlastnosti, jazyk, náboženstvo alebo vieru, politické alebo iné názory, príslušnosť k národnostnej menšine, majetok, pôvod, zdravotné postihnutie, vek alebo sexuálnu orientáciu uchádzačov.

9.   OCHRANA OSOBNÝCH ÚDAJOV

Úrad ako orgán zodpovedný za organizáciu výberového konania zabezpečí, aby sa osobné údaje uchádzačov spracúvali v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (1). Toto sa vzťahuje najmä na dôvernosť a bezpečnosť takýchto údajov.

10.   ODVOLANIE

Ak sa uchádzač domnieva, že mu bola konkrétnym rozhodnutím spôsobená ujma, môže v ktorejkoľvek fáze výberového konania podať administratívnu sťažnosť podľa článku 90 ods. 2 Služobného poriadku úradníkov Európskej únie a Podmienok zamestnávania ostatných zamestnancov Európskej únie na túto adresu:

| EUIPO – Úrad Európskej únie pre duševné vlastníctvo |
| --- |
| Odbor ľudských zdrojov |
| Avenida de Europa, 4 |
| E-03008 Alicante |
| ŠPANIELSKO/SPAIN |

EUIPO – Úrad Európskej únie pre duševné vlastníctvo

Odbor ľudských zdrojov

Avenida de Europa, 4

E-03008 Alicante

ŠPANIELSKO/SPAIN

Podľa článku 270 Zmluvy o fungovaní Európskej únie a podľa článku 91 služobného poriadku môže podať odvolanie aj na adrese:

| Súd pre verejnú službu Európskej únie |
| --- |
| Boulevard Konrad Adenauer |
| 2925 Luxembourg |
| LUXEMBURSKO/LUXEMBOURG |

Súd pre verejnú službu Európskej únie

Boulevard Konrad Adenauer

2925 Luxembourg

LUXEMBURSKO/LUXEMBOURG

Podrobnosti o tom, ako podať odvolanie, sú na webovom sídle Súdu pre verejnú službu Európskej únie: http://curia.europa.eu/jcms/jcms/T5_5230//

11.   ĎALŠIE INFORMÁCIE

Ďalšie informácie možno získať na adrese:

| Ms. Susana PÉREZ FERRERAS |
| --- |
| Director of the Human Resources Department |
| EUIPO – European Union Intellectual Property Office |
| Office AE04-P4-069/70 |
| Avenida de Europa 4 |
| E-03008 Alicante |
| ŠPANIELSKO/SPAIN |
| e-mail: Susana.PEREZ@euipo.europa.eu |

Ms. Susana PÉREZ FERRERAS

Director of the Human Resources Department

EUIPO – European Union Intellectual Property Office

Office AE04-P4-069/70

Avenida de Europa 4

E-03008 Alicante

ŠPANIELSKO/SPAIN

e-mail: Susana.PEREZ@euipo.europa.eu

Poznámka: V prípade rozdielov medzi jednotlivými jazykovými verziami sa za správne považuje znenie v anglickom jazyku.

---

(1)  Ú. v. EÚ L 8, 12.1.2001, s. 1.

---